Murnar Zabe: Zamu Kama Duk Wanda Ya Ke Tukin Ganganci A Titunan Kaduna - ‘Yan Sanda - Liberty TV/Radio - News - Voice For All! Vision For Alll!
Editor 4
February 28, 2019
Rundunar‘yan sanda ta jihar Kaduna, ta bukaci matasa su guji yin ganganci ko wauta dasunan murnar shugaba Buhari ya ci zabe.
Jami’inhulda da jama’a na rundunar ‘yan sandan jihar Yakubu Sabo ya bayyana haka a cikinwata sanarwa da ya raba wa manema labarai a Kaduna.
Yace kiran ya zama wajibi, ganin yadda mutane su ke tukin saida rai a titunanKaduna domin murnar nasarar da Buhari ya samu a zabe.
YakubuSabo ya cigaba da cewa, za su kama duk wanda su ka gani ya na tukin gaganci dasunan murnar nasarar cin zabe a titunan Kaduna.
Yace kwamishinan ‘yan sanda na jihar Ahmad Abdurrahman, ya yi kira ga iyaye damasu unguwanni su rika ja wa matasa kunne game da yin hakan.
A karshe ya ce rundunar ‘yan sanda za ta cigaba da hada hannu da sauran jami’an tsaro a jihar Kaduna domin samar da tsaro.